QLT รายได้บริหารหด! กดกำไรปี 63 ลด 37%  มาที่ 31.83 ลบ.
QLT รายได้บริหารหด! กดกำไรปี 63 ลด 37%  มาที่ 31.83 ลบ.
22 ก.พ. 2564

บริษัท ควอลลีเทค จำกัด (มหาชน)  หรือ QLT รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานลดลงเนื่องจากรายได้จากการให้บริการ เท่ากับ 421.52 ล้านบาท ลดลงจากปีก่อน 48.64 ล้านบาท หรือคิดเป็นการลดลงร้อยละ 10.35 เมื่อเทียบกับปี 2562 เนื่องจากบริษัทฯได้รับผลกระทบจากสถานการณ์การแพร่ระบาดของโรค COVID-19 ส่งผลให้การให้บริการตรวจสอบและรับรองของบริษัทแก่ลูกค้าเกิดภาวะชะงักงันในไตรมาสที่ 2 และเริ่มคลี่คลายภายในไตรมาสที่ 3 และกลับเข้าสู่ภาวะปกติในไตรมาสที่ 4 จึงส่งผลต่อรายได้ของบริษัทในช่วงดังกล่าว
ส่วนในตลาดของการให้บริการทดสอบแบบไม่ทำลายได้รับผลกระทบจาก COVID-19 ต่ำแต่ได้รับผลกระทบจากการล่าช้าของโครงการก่อสร้างของลูกค้าอันเนื่องมาจากปัญหาการนำเข้าวัตถุดิบจากต่างประเทศ เช่น เหล็ก ท่อ และวาล์ว เป็นต้น อันเนื่องมาจากการแพร่ระบาดของโรค COVID-19 ที่ส่งผลต่อการผลิตและจัดส่งในตลาดโลก